জেফ্রি রাশ
জেফ্রি রয় রাশ এসি (ইংরেজি: Geoffrey Roy Rush; ৬ জুলাই ১৯৫১) হলেন একজন অস্ট্রেলীয় অভিনেতা। তিনি অভিনয়ের ত্রি-মুকুট (একটি একাডেমি পুরস্কার, একটি প্রাইমটাইম এমি পুরস্কার ও একটি টনি পুরস্কার) বিজয়ী ২৪ জনের একজন। এছাড়াও তিনি তিনটি বাফটা পুরস্কার, দুটি গোল্ডেন গ্লোব পুরস্কার, ও চারটি স্ক্রিন অ্যাক্টরস গিল্ড পুরস্কার অর্জন করেছেন। রাশ অস্ট্রেলিয়ান একাডেই অব সিনেমা অ্যান্ড টেলিভিশন আর্টসের প্রতিষ্ঠাতা সভাপতি এবং ২০১২ সালের বর্ষসেরা অস্ট্রেলীয়। তিনিই প্রথম অভিনয়শিল্পী, যিনি কোন একক কাজের (শাইন) জন্য একাডেমি, বাফটা, গোল্ডেন গ্লোব, স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কার অর্জন করেছেন।